rlitschk/wikidir huggingface dataset:
Egypten (hoochdüütsch Egypten) is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över Gravens na de Wümm hen af. Na Noordoosten liggt dat Otterbarger Moor, dat deelwies ok as Naturschuulrebeed Otterbarger Moor schuult is. De Naveröörd sünd Nadah in’n Noorden, Otterbarg-Bahnhoff in’n Noordoosten, Wümmingen in’n Oosten, Rootlook, Middelsdörp un Tüchten in’n Süüdoosten, Hoffstall, Calshoop un Brammer in’n Süden, Bassen in’n Süüdwesten un Brillkamp in’n Westen. De Oort Egypten kummt 1823 toeerst in ole Böker vör. Wat dat mit’n Naam op sik hett, dat is nich kloor. Een Theorie is, dat dat dor en Lagerplatz von Taters geven hett, de woll ok Ägypters nöömt worrn sünd. Aver en Bewies för düsse Theorie gifft dat nich. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen
Eiterdamm (hoochdüütsch Oyterdamm) is en Dörp in de Gemeen Eiten in’n Landkreis Veern, Neddersassen. Binnen de Gemeen billt de Oort en egen polietsche Oortschop. De Oort liggt in dat Königsmoor. Dat Water ut dat Rebeed warrt över’n Eiterdammer Loopgraven un annere Gravens na’n Süüdarm von de Wümm hen afföhrt. De Naveröörd sünd Meyerdamm in’n Noorden, Sao’ern in’n Noordoosten, Eiten in’n Oosten, Biern un Uphusen in’n Süden, de Bremer Oortsdeel Mahndörp in’n Süüdwesten un de Bremer Oortsdelen Oosterholt un Tenever in’n Westen. De Knüppeldamm dör dat Königsmoor (vondaag de Landsstraat 168) is 1680 anleggt worrn, üm de Geestrebeden bi Eiten mit de Geestrebeden von Oosterholt un Hemeln to verbinnen. 1690 is an düssen Damm denn dat eerste Huus anleggt worrn. Dat weer en Tollhuus för den Toll an de Bremer Grenz, in dat ok dat Weggeld för de Straat inkasseert worrn is. Later weer düt Huus en Gasthuus, dat noch bet 1981 Bi’n Tollner heten hett. Von 1720 bet 1751 sünd denn noch en poor Hööv tosätzlich an’n Damm anleggt worrn. De Naam von’n Oort kummt dorvon, dat de Damm na Eiten löppt. In fröhere Tieden is de Oort ok Eiter Moordamm oder Eitermoor nöömt worrn. De veer Hoffsteden in’n Süden
Eiten-Süüd (hoochdüütsch Oyten-Süd) is een von de twee Oortschoppen binnen de Gemeen Eiten, in de de Oort Eiten indeelt is. Dat liggt in’n Landkreis Veern, Neddersassen. De Naveroortschoppen sünd Eiten-Noord in’n Noorden, Booköss in’n Noordoosten, Schaaphusen op en lütt Stück in’n Oosten, Emßen in’n Süden un Eiterdamm in’n Westen. De Oortschop is an’n 1. Juli 1972 mit de Gemeenreform in Neddersassen inricht worrn, as sik de Eenheitsgemeen Eiten billt hett. De Gemeen Eiten, so as se bet to’n 1. Januar 1963 bestahn hett (bevör dor de Gemenen Eiterdamm, Meyerdamm, Sao’ern, Bookhöss, Schaaphusen un Bassen tokamen sünd), is dorbi in twee Oortschoppen mit egene Oortsvörsteihers opdeelt worrn: Eiten-Süüd un Eiten-Noord. 1981–1986: Kurt Meier opstunns: Gerda Großklaus Eiten-Süüd. Mehr Biller, Videos oder Audiodateien to’t Thema gifft dat bi Wikimedia Commons.
Eiten-Noord (hoochdüütsch Oyten-Nord) is een von de twee Oortschoppen binnen de Gemeen Eiten, in de de Oort Eiten indeelt is. Dat liggt in’n Landkreis Veern, Neddersassen. De Naveroortschoppen sünd Sao’ern in’n Noorden, Booköss in’n Oosten, Eiten-Süüd in’n Süden, Eiterdamm in’n Süüdwesten un Meyerdamm in’n Noordwesten. De Oortschop is an’n 1. Juli 1972 mit de Gemeenreform in Neddersassen inricht worrn, as sik de Eenheitsgemeen Eiten billt hett. De Gemeen Eiten, so as se bet to’n 1. Januar 1963 bestahn hett (bevör dor de Gemenen Eiterdamm, Meyerdamm, Sao’ern, Booköss, Schaaphusen un Bassen tokamen sünd), is dorbi in twee Oortschoppen mit egene Oortsvörsteihers opdeelt worrn: Eiten-Süüd un Eiten-Noord. –2001: Dieter Hajek 2001–2006: Christoph Berthold 2006–: Hermann Duhn Eiten-Noord. Mehr Biller, Videos oder Audiodateien to’t Thema gifft dat bi Wikimedia Commons.
Dohm (hoochdüütsch Dohm) weer en lütten Oort in de Gemeen Eiten in’n Landkreis Veern, Neddersassen, de vondaag mit den Oort Bassen tohoopwussen is. Binnen de Gemeen Eiten höört dat Rebeed to de polietsche Oortschop Bassen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na’n Süüdarm von de Wümm hen af. De Öörd ümto sünd Brillkamp in’n Noorden, Brammer, Hoffstall un Kasshoope in’n Noordoosten, Tüchten in’n Oosten, Groten Hollen, Petershollen un Lüttjen Hollen in’n Süden, Bassen in’n Westen un Bre’enmoor in’n Noordwesten. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört Dohm binnen de Gemeen to de Oortschop Bassen. Dohm is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört. För de Kathoolschen is
Dohm betekent Dohm, Oort in de Gemeen Eiten in’n Landkreis Veern, Neddersassen, Dohm, Oort in de Gemeen Dohm-Lammersdorf in’n Landkreis Vulkaneifel, Rhienland-Palz. Dohm is de Familiennaam von Alfred Dohm (1922–1982), düütschen Politiker, Bernhard Dohm (1905–1986), düütschen Politiker, Christian Konrad Wilhelm von Dohm (1751–1820), düütschen Diplomaat un Schriever, Ernst Dohm (1819–1883), düütschen Översetter, Redaktör un Schauspeler, Gaby Dohm (* 1943), düütsch-öösterrieksche Schauspelerin, Hedwig Dohm (1831–1919), düütsche Schrieversche, Hinrich Dohm (1865–1943), düütschen Parlamentarier, Horst Dohm (1930–1998), düütschen Politiker, Peter Meyer-Dohm (* 1930), düütschen Volksweert, Volker Dohm (* 1943), düütschen Physiker, Will Dohm (1897–1948), düütschen Schauspeler. Kiek ok bi: Dom, Doom. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinz (Hinrich) Puvogel (* 17. April 1891 in Bassen; † 30. August 1980) weer en düütschen Ünnernehmer. Puvogel hett 1909 bi’n Hag-Kunzern anfungen un is 1912 Sekretär von Ludwig Roselius worrn. Na’n Eersten Weltkrieg is he in’n Vörstand von de Seehandel AG beropen worrn un hett as de „rechte Hand“ von Roselius gullen. He is 1938 in’n Opsichtsraad von de Kaffee Hag AG beropen worrn un na Roselius sien Dood 1943 Vörsitter von’n Opsichtsraad worrn. Dat is he bet in de Johren 1970 bleven. An’t Enn von de Johren 1960 weer he ok Vörsitter von’n Opsichtsraad von de Focke-Wulf GmbH. Tosätzlich weer he Geschäftsföhrer von de Böttcherstrate GmbH un de Bremer Werkschau GmbH. 1919 hett he Herta Schröder (12. Mai 1898–22. Oktober 1964) freet. De beiden hebbt in Överneeland leevt un harrn den Söhn Edgar H. Puvogel (10. März 1920–3. Juni 2002), de later ok dat Leid över de Böttcherstrate övernahmen hett. Heinz Puvogel gell ok as Kunstleevhebber. He is op’n Karkhoff in Bremen-Oosterholt begraven. Groot Bundsverdeenstkrüüz Nicola Vetter: Ludwig Roselius: ein Pionier der deutschen Öffentlichkeitsarbeit, Hauschild, Bremen, 2002, Sied 157 Ulrich Wittig: Mergers & acquisitions: Voraussetzungen, Ablauf und Folgen von Fusionen und Übernahmen bei Kraft Foods in Deutschland von
Puvogel betekent Puvagel (Upupa epops), Soort Vagel. Puvogel is de Familiennaam von Friedrich Puvogel (1836–1907), düütschen Politiker, Hans Puvogel (1911–1999), düütschen Politiker, Heinz Puvogel (1891–1980), düütschen Ünnernehmer, Renate Puvogel (* 1936), düütsche Kunstkritikerin, Ulrike Puvogel (1944–2018), düütsche Historikerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
List vun plattdüütsche Vöörnaams Hier staht plattdüütsche Vöörnaams in, de in den Noorden vun Düütschland vörkamen sünd oder ok noch vörkaamt. Plattdüütsche Vörnaams könnt indeelt weren in dree Gruppen: An un for sik plattdüütsche Vörnaams Vörnaams ut Oostfreesland (un Grunneng) Vörnaams ut Noordfreesland oder annere freesche Kuntreien De Vörnaams, de an un for sik plattdüütsch sünd, hefft tomeist besunnere Egenoorden. Dorto höört: Faken stickt achter enen plattdüütschen Namen en Naam ut de Bibel (Becke: Rebekka; Lieken: Elisabeth) oder en olen germaanschen Naam (Tölke: Barthold; Gerke: Gerhard). Bi dat Ummuddeln in enen plattdüütschen Naam, warrt de Naam, de dorachter steken deit, afkört. Ut Johannes warrt Johann un ut Johann warrt Jan. Ut Rebekka warrt Becke, ut Wobeta Beta, ut Margarethe warrt Meta. Dat lett, as wenn de Plattdütschen mundfuul weren. De korten Naams kriegt faken noch wat anbackt. Dat is en Suffix. Dat gifft verscheden Oorden vun Suffixen: Dat Diminutiv-Suffix (Anbacksel) maakt den Namen wat lütter. Dor warrt denn sotoseggen en Smusenaam för lüttje Gören vun. Ganz begäng sünd de Anbacksels -ke, -ike un -je. Up düsse Oort warrt ut Wiebe Wiebke, ut Hille Hilke un ut Grete Gretje. Dat Feminin-Anbacksel gifft an: Hier geiht dat üm en Deern. Bi Nomen
De Ripon-Waterfall (faken ok Rippon schreven, in de inheemsche Spraak Ejjinja [de Stenen]) weer en Waterfall an den Nil in Uganda. He leeg bi de Stadt Jinja in de Neeg vun de Steed, an de de Nil ut den Viktoriasee rutfleten deit, un blots een Kilometer wieder den Nilstroom rop as de Owen-Waterfall. Dor müss dat Water över en Basaltgang röver. An’n 28. Juli 1862 hett John Hanning Speke em opdeckt un na den Marquis vun Ripon nöömt, de Präsident vun de Königlich Geograafsche Sellschop weer. Na den Bo vun den Owen-Staudamm 1954 is de Waterfall in dat Water vun de Stausee ünnergahn. Koordinaten:0° 26′ N, 33° 12′ O
Bernard Hartwell „Buddy“ bzw. „Step-Buddy“ Anderson (* 14. Oktober 1919 in Oklahoma City, Oklahoma; † 10. Mai 1997 in Kansas City, Missouri) weer en US-amerikaansch Jazztrompeter un Pianist, de to de „vergessenen, aber bedeutenden“ Paddmakern vun den Modern Jazz tellt. Anderson stamm ut en musikalischen Familie; sien öllere Bröer speel Altsaxophon un weer Jazzfan. As Kind hett Bernard tonächst Vigelien lehrt; in sien Jöögd lern verscheeden Blickblaasinstrumente kennen, insbesünnere dat Bugle, as he Liddmaat vun de Pfadfinder weer. Sien Mentorin weer Zelia M. Breaux, en bekannte Musiklehrerin in Oklahoma City, ünner deren Leitung he in de Marsch- un Schoolband vun de Douglas High School speel. 1934 harr he sien eerst professionell Upträen mit de Ted Armstrong Band in Clinton, Oklahoma. Enn' vun de 1930er-Johren speel he in de Jazzband de Xavier University in New Orleans. 1938 weer he bi en Plattensession vun Billie Holiday für Vocalion Records („You Go to My Head“, „The Moon Looks Down and Laughs“) bedeeligt. Nahdem Anderson 1939 nah Oklahoma City torüchgahn weer, hett he in de Band vun Leslie Sheffield arbeit, in de ok de Gitarrist Charlie Christian un de Tenorsaxophonist Henry „Hank“ Bridges spelen deen un sien Speelwies stark beinflooten deen. In dat folgen
Bre’enmoor (hoochdüütsch Breitenmoor) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietschen Oortschoppen Bassen un Schaaphusen. De Oort liggt an’n Rand von de Achem-Veerner Geest un dat Moor an de Wümm. Dat Water ut dat Rebeed flütt över’n Bassener Möhlengraven na’n Süüdarm von de Wümm hen af. De Naveröörd sünd Baaksbarg un Hu’e in’n Noorden, Nadah, Köbens, Egypten, Brammer un Brillkamp in’n Oosten, Bassen un Bassenergrund in’n Süden, Schaaphusen in’n Süüdwesten un Möhlendoor, Booköss un Sao’ern in’n Westen. De Oort Bre’enmoor kummt in dat 19. Johrhunnert toeerst in ole Böker vör. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Hööv von Bre’enmoor weren opdeelt op de veer Gemenen Bassen, Sao’ern, Eiten un Schaaphusen un hebbt dormit de
De Kasenda-Kraters sünd ene Grupp vun so wat 40 bet 60 Kraterseen in’n Distrikt Kabarole in’n Westen vun Uganda, de sik dör vulkaansche Aktivität billt hebbt. Se liggt 20 bet 30 Kilometer süden de Stadt Fort Portal üm de Öörd Kasenda, Kabata un Rwaihamba rüm. Se sünd blangen de Fort-Portal-Kraters, de Katwe-Kraters un de Bunyuruguru-Kraters ene vun veer gröttere Gruppen vun Kraterseen in Westuganda. Se all sünd üm un bi 10.000 Johren oolt. De Kasenda-Kraters liggt in en Regenwooldrebeet an de Westgrenz vun’n Kibale-Forest-Natschonalpark, de sien Hauptquarteer an’n Nyabikeresee hett. Ünner annern leevt Huvendükers an de Seen. Koordinaten:0° 32′ N, 30° 19′ O
Grasbrook betekent Grasbrook, fröhere Brooklandschop bi Hamborg, Groot Grasbrook, fröheren Hambörger Stadtdeel, nu Deel von de HavenCity, Lütt Grasbrook, Hambörger Stadtdeel, Grasbrook, plaanten Hambörger Stadtdeel, Grasbrook, en Schipp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lindheim (hoochdüütsch Lindheim) is en lütten Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Schaaphusen. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na’n Süüdarm von de Wümm hen af. De Naveröörd sünd Schaaphusen in’n Noorden, Bassen mit Bassenergrund un Bassenerkamp in’n Noordoosten, Heinsbarg un Lüttjen Hollen in’n Oosten, Üserdicken in’n Süüdoosten, Bössel un Laheit in’n Süden, Emßen mit Up’m Vie un Emßerthünen in’n Süüdwesten, Eiten in’n Westen un Eitermöhlen in’n Noordwesten. Lindheim is 1827 grünnt worrn. In dat Johr hebbt ölven Köpers dat Rebeed bi’n Amtmann von dat Amt Achem op Arventins köfft un ünner sik opdeelt. De Oort hett vör 1852 to de Westvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort hett fröher to de Buurschop un later to de Gemeen Emßen höört. 1927 is de Oort von Emßen in de Gemeen Schaaphusen wesselt. Düsse Gemeen is 1963 Deel von de Gemeen Eiten worrn. Vondaag
Lindheim betekent Lindheim, Oort in de Gemeen Altenstadt in’n Wetteraukreis, Hessen, Lindheim, Oort in de Gemeen Eiten in’n Landkreis Veern, Neddersassen. Lindheim is de Familiennaam von Alfred von Lindheim (1836–1913), düütsch-öösterriekschen Koopmann, Hermann Dietrich Lindheim (1790–1860), düütschen Ünnernehmer, Irma Lindheim (1886–1978), US-amerikaansche Zionistin, Karl Friedrich David von Lindheim (1791–1862), düütschen Offzeer, Wilhelm von Lindheim (1835–1898), düütsch-öösterriekschen Industriellen un Iesenbahnfachmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sao’ern is en Dörp in de Gemeen Eiten in’n Landkreis Veern, Neddersassen. Binnen de Gemeen billt de Oort en egen polietsche Oortschop. Bi Sao’ern höört ok de Oort Clüverdamm mit bi. De Oort liggt op’n Rand von de Achem-Veerner Geest hen na dat Moor langs de Wümm. Dat Water ut dat Rebeed flütt över’n Bassener Möhlengraven na’n Süüdarm von de Wümm hen af. Na Noorden to liggt dat Naturschuulrebeed Hu’er Wümmdaal. De Naveröörd sünd Rutendorp in’n Noorden, Hu’e un Baaksbarg in’n Noordoosten, Bre’enmoor in’n Oosten, Möhlendoor un Booköss in’n Süüdoosten, Eiten in’n Süden, Meyerdamm in’n Süüdwesten, Clüverdamm in’n Westen un Ebbensiek in’n Noordwesten. Sao’ern kummt 1466 toeerst in de Oorkunnen vör. Bet in dat 19. Johrhunnert hett dat in’n Oort ok dat Good Sao’ern geven, dat de Familie von Clüver tohöört hett. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n
Bassen is en Dörp in de Gemeen Eiten in’n Landkreis Veern, Neddersassen. Binnen de Gemeen billt Bassen en egen polietsche Oortschop. To dat Rebeed von Bassen höört en ganze Reeg von lüttjere Oortsdelen: Baaksbarg, Bassener Bre’enmoor, Bassenergrund, Bassenerkamp, Bassenerwümm, Bornmoor, Brammer, Brillkamp, Dohm, Egypten, Groten Hollen, Heinsbarg, Hoffstall, Kasshoope, Lüttjen Hollen, Nadah, Petershollen un Tüchten. De Oort liggt op de Achem-Veerner Geest. Dat Water ut dat Rebeed flütt över’n Bassener Möhlengraven na’n Süüdarm von de Wümm hen af. De direkten Naveröörd sünd Bornmoor un Köbens in’n Noorden, Brillkamp, Nadah, Egypten, Hoffstall un Brammer in’n Noordoosten, Kasshoope un Tüchten in’n Oosten, Lüttjen Hollen, Petershollen un Groten Hollen in’n Süüdoosten, Üserdicken un Heinsbarg in’n Süden, Lindheim un Bassenerkamp in’n Süüdwesten, Bassenergrund un Schaaphusen in’n Westen un Möhlendoor un Bre’enmoor in’n Noordwesten. De Naveroortschoppen sünd Hu’e in’n Noorden, Otterbarg in’n Noordoosten, Posthusen in’n Oosten, Bauen, Üsen un Achem in’n Süden un Schaaphusen in’n Westen. Bassen kummt 1259 as Bersinghere toeerst in de Oorkunnen vör. In’n Eersten Weltkrieg sünd 56 Soldaten ut Bassen fullen oder vermisst un in’n Tweten Weltkrieg 114. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse
De Murchison-Waterfall (ok Kabalega-Waterfall) liggt an’n Nil in’n Natschonalpark Murchison-Waterfäll in Uganda. He stört dör ene Slucht, de baven man blots söss bet söven Meter breed is, 40 Meter dal. Samuel White Baker hett den Waterfall 1864 opdeckt un em na Roderick Murchison nöömt, de Präsident vun de Königlich Geograafsche Sellschop weer. Koordinaten:2° 2′ N, 31° 41′ O
Eitermöhlen (hoochdüütsch Oytermühle) is en lütten Oortsdeel in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietschen Oortschoppen Eiten-Noord, Eiten-Süüd un Booköss. De Ort liggt op de Achem-Veerner Geest. Dat Water ut dat Rebeed flütt över’n Emßer Viegraven na Süüdwesten af un denn dör dat Königsmoor na’n Süüdarm von de Wümm. De Naveröörd sünd Möhlendoor in’n Noordoosten, Schaaphusen in’n Oosten, Lindheim in’n Süüdoosten, Laoheid in’n Süden, Thünen in’n Süüdwesten, Eiten in’n Westen un Booköss in’n Noordwesten. De Windmöhl, na de de Oort den Naam hett, is 1749 boot worrn. 1856 is düsse Windmöhl nee boot worrn. Se hett bet 1996 stahn un is denn afreten worrn. Dat Rebeed in’n Oosten von de Windmöhl hett von öllers bi de fröhere Gemeen Booköss bihöört. De Hüüs an de L 168 op Bookösser Land sünd ok Eitermöhlen nöömt worrn. In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Oostvaagdie in dat Gogericht Achem tohöört un von 1852
Bodo betekent Bodo, düütschen Vörnaam, Bodo, Volk in Noordoostindien, Bodo, Spraak von dat Bodo-Volk, Bodo, Spraak in de Zentralafrikaansche Republiek, Bodo, Schädel von Homo erectus, de in Bodo d'Ar, Äthiopien, funnen worrn is, Bodó, Gemeen in Brasilien, Bodo, Oort in Nigeria, Bodø, Stadt in Noorwegen, Bodo, Oort in’n Kreis Timiș, Rumänien, Bodo – Eine ganz normale Familie, düütschen Speelfilm ut dat Johr 1989, bodo, Stratenbladd in’n Ruum Baukem un Düörpm. Bodo oder Bodó is de Familiennaam von Andrea Bodó-Molnár (* 1934), ungaarsche Turnerin, Antal Bodó (* 1958), ungaarschen Ringer, Béla Bodó (* 1963), ungaarschen Historiker, Christopher Bodó (* 1991), kanaadsch-ungaarschen Ieshockeyspeler, Cristiano Bodo (* 1968), italieenschen Bischop, Eugeniusz Bodo (1899–1943), poolschen Schauspeler un Speelbaas, Friedrich Bodo (1893–1978), öösterriekschen Geograaf, Gábor Bodó (1941–2011), ungaarschen Volleyballspeler, Henricus Bodo († 1553), düütschen Geistlichen un Abt, Viktor Bodó (* 1978), ungaarschen Speelbaas un Bühnenbillner, Zoltán Bodó (* 1957), ungaarschen Sportschütten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hainan betekent Hainan, Eiland in de Chineesche See, Hainan, Provinz von China, (3024) Hainan, en Asteroid, Hainan, autonomen Bezirk von de Tibeters in de Provinz Qinghai, China, Hainan, Stadtbezirk in de Stadt Wuhai in dat Autonome Rebeed Binnere Mongolie, China, Hainan, Gemeen in de Stadt Hailun in de Provinz Heilongjiang, China, Hainan, Gemeen in de Stadt Xichang in de Provinz Sichuan, China, Hainan Airlines, fröhere Flegersellschop ut China, Hainan Auto Works, fröheren Autoboer ut China. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Siemen Rühaak (* 16. Mai 1950 in Osteel) is en düütschen Schauspeler. Rühaak is as Söhn vun en Koopmann in Oostfreesland boren. Mit 15 Johren grünn he de Folkband Liberty Lovers. Na dat Abitur in Nörden güng he na de Staatliche Hoochschool för Musik un Theater in Hannober. Sietdem hett he in vele Filmen, Theaterstücken, Höörspelen un Serien speelt. To de bekannteren Feernsehoptreed hören Rullen in Alle meine Töchter, Der Bergdoktor un Dr. Stefan Frank. För dat Feernsehspeel „Nur eine kleine Affäre“ vun Detlef Rönfeldt kreeg he 1995 den Adolf-Grimme-Pries. Ok twee Platten mit plattdüütsche Leder hett he opnahmen. Von den Boxer un sien Fro. 1981 Dörpsparadies. 1987 Snorre. De Deern ünner't Ies. 2003 Siemen Rühaak in de Internet Movie Database (engelsch)
Thiemo Röhler (* 2. Juni 1979 in Cuxhoben) is en düütschen Politiker von de CDU. He is siet 2017 Afornten in’n Landdag von Neddersassen. Röhler is 1979 as Söhn von de Schoolmeesterscher Margot Röhler un den Bedrievsweert Walter Röhler in Cuxhoben boren. He is in dor ok opwussen un weer von 1986 bet 1990 op de Grundschool Olenbrook. Von 1990 bet 1992 hett he de Orientierungsstufe in Olenbrook besöcht un güng 1992 op dat Amandus-Abendroth-Gymnasium in Cuxhoben. Dor hett he 1999 sien Abitur maakt. Na dat Abitur hett he sien Wehrdeenst bi de Bundswehr afleist un weer in Eckernföör, Flensborg un bi dat Marienflegergeswader 3 op’n Flegerhorst Noordholt as Feernmeller insett. 2000 hett he en Studium von de Juristeree an de Leibniz-Universität Hannover anfungen un dor 2005 sien Eerst Staatsexamen maakt. He hett 2005 as Anstellten bi de CDU-Frakschoon in’n Neddersassischen Landdag arbeidt un weer von 2005 bet 2007 wetenschoplichen Mitarbeider bi Perfesser Hinrich Rüping an de Universität Hannover. Von 2007 bet 2009 hett he sien Rechtsreferendariat maakt un dorbi dat Amtsgericht Borgwedel, de Staatsanwaltschop Hannover, den Landkreis Cuxhoben un de Ünnernehmerverbänn Neddersassen kennenlehrt. In’n März 2009 hett he an dat Oberlandsgericht Celle dat Referendariat mit dat Twete Staatsexamen afslaten.